राष्ट्रीय सेवा संगम का आज करेंगे उद्घाटन, दत्तात्रेय होसबाले भी होंगे शामिल
Rajasthan RSS Rashtriya Seva Sangam Jaipur - राष्ट्रीय सेवा भारती की ओर से शुक्रवार से जयपुर के जामडोली स्थित केशव विद्यापीठ में राष्ट्रीय सेवा संगम की शुरुआत होने जा रही है।
राष्ट्रीय सेवा भारती की ओर से शुक्रवार से जयपुर के जामडोली स्थित केशव विद्यापीठ में राष्ट्रीय सेवा संगम की शुरुआत होने जा रही है। 3 दिन तक चलने वाले इस सेवा संगम से पहले गुरुवार को सेवा संगम से जुड़े कामकाज की प्रदर्शनी का उद्घाटन किया गया। इस दौरान विश्व जागृति मिशन के संस्थापक आचार्य सुधांशु महाराज, महामंडलेश्वर स्वामी महेशानंद और सांसद दिया कुमारी मौजूद रही।
राष्ट्रीय सेवा संघ में शामिल होने के लिए राष्ट्रीय स्वयंसेवक संघ के सरसंघचालक मोहनराव भागवत गुरुवार रात को ट्रैन से जयपुर पहुंचे। इस दौरान भगवत को लेने के लिए RSS के पदाधिकारी रेलवे स्टेशन पहुंचे। जहां से भागवत सड़क मार्ग से जामडोली के लिए रवाना हो गए। वहीं अब शुक्रवार को सुबह 9 बजे सरसंघचालक मोहनराव भागवत तीन दिवसीय सेवा संगम का उद्घाटन करेंगे। इस दौरान संघ के सहकार्यवाह दत्तात्रेय होसबाले के साथ देशभर के 3000 से ज्यादा प्रबुद्धजन मौजूद रहेंगे।
राष्ट्रीय सेवा भारती की महासचिव रेणु पाठक ने बताया कि हर पांच साल में राष्ट्रीय सेवा भारती की ओर से रार्ष्टीय सेवा संगम आयोजित किया जा रहा है। पहला सेवा संगम साल 2010 में बंगलूरु में आयोजित किया गया था। इसमें 980 प्रतिनिधियों ने भाग लिया था। साल 2015 में दूसरा सेवा संगम नई दिल्ली में आयोजित हुआ। उसका श्रेय वाक्य समरस भारत, समर्थ भारत रहा। इसमें 3500 प्रतिनिधि ने भाग लिया और अब तीसरा सेवा संगम जयपुर में 7, 8 और 9 अप्रैल को होने जा रहा है।
पाठक ने बताया कि सेवा भारती ने पिछले साल 25 हजार से अधिक लोगों को रोजगार प्रदान किया है। इसके साथ ही दक्षता, स्वास्थ्य, कौशल विकास और महिला सशक्तीकरण जैसे क्षेत्रों में संगठन ने लगातार काम कर रहा है। सेवा भारती द्वारा वंचित, अभावग्रस्त, उपेक्षित और पीड़ित बंधुओं की सेवा करने वाली स्वयंसेवी संस्थाओं को प्रोत्साहन और सहयोग करने वाली संस्था है। हमारा लक्ष्य हर व्यक्ति तक रोजगार पहुंचकर उसे आत्मनिर्भर बनाना है।